CELEX: 62012CN0092
Language: et
Date: 2012-02-17 00:00:00
Title: Kohtuasi C-92/12: Eelotsusetaotlus, mille on esitanud High Court of Ireland (Iirimaa) 17. veebruaril 2012 — Health Service Executive versus SC, AC

5.5.2012   
            
            
               ET
            
            
               Euroopa Liidu Teataja
            
            
               C 133/18
            
         Eelotsusetaotlus, mille on esitanud High Court of Ireland (Iirimaa) 17. veebruaril 2012 — Health Service Executive versus SC, AC
   (Kohtuasi C-92/12)
   2012/C 133/33
   Kohtumenetluse keel: inglise
   
      Eelotsusetaotluse esitanud kohus
   
   High Court of Ireland
   
      Põhikohtuasja pooled
   
   
      Kaebuse esitaja: Health Service Executive
   
      Vastustajad: SC, AC
   
      Eelotsuse küsimused
   
   
               1.
            
            
               Kas kohtuotsus, millega laps paigutatakse teatud ajavahemikuks teises liikmesriigis asuva hooldeasutuse kinnisesse osakonda, mis pakub ravialast ja kasvatuslikku hooldust, kuulub nõukogu määruse nr 2201/2003 (1) sisulisse kohaldamisalasse?
            
         
               2.
            
            
               Kui vastus esimesele küsimusele on jaatav, siis millised kohustused, kui üldse, tekivad nõukogu määruse nr 2201/2003 artikli 56 alusel seoses konsulteerimise ja nõusoleku mehhanismiga, et tagada kirjeldatud viisil hooldeasutuse kinnisesse osakonda paigutatud lapse tõhus kaitse?
            
         
               3.
            
            
               Kui liikmesriigi kohus kavatseb paigutada lapse teatud ajaks teises liikmesriigis asuvasse hooldeasutusse ja on saanud sellelt liikmesriigilt nõukogu määruse nr 2201/2003 artikli 56 kohase nõusoleku, siis kas lapse teatud ajaks teises liikmesriigis asuvasse hooldeasutusse paigutamise kohta tehtud kohtuotsuse tunnustamine ja täitmisele pööramine on lapse hooldeasutusse paigutamise eeltingimus?
            
         
               4.
            
            
               Kas kohtuotsusel, millega laps paigutatakse teatud ajaks teises liikmesriigis asuvasse hooldeasutusse, mille kohta on teine liikmesriik nõukogu määruse nr 2210/2003 artikli 56 kohaselt nõusoleku andnud, on õigusjõud teises liikmesriigis enne niisuguse tunnustamis- ja täitmisotsuse vastuvõtmist, mis tehakse pärast nimetatud kohtuotsuse tunnustamise ja täitmisele pööramise taotluse menetluse lõpuleviimist?
            
         
               5.
            
            
               Kui sellise kohtuotsuse kehtivust, millega laps paigutatakse määruse nr 2210/2003 artikli 56 kohaselt teatud ajaks teises liikmesriigis asuvasse hooldeasutusse, pikendatakse teatud ajaks, siis kas artiklis 56 ette nähtud nõusolek tuleb saada igakordse kehtivuse pikendamise korral?
            
         
               6.
            
            
               Kui sellise kohtuotsuse kehtivust, millega laps paigutatakse määruse nr 2210/2003 artikli 56 kohaselt teatud ajaks teises liikmesriigis asuvasse hooldeasutusse, pikendatakse teatud ajaks, siis kas see kohtuotsus peab olema igakordse kehtivuse pikendamise korral teises liikmesriigis tunnustatud ja täitmisele pööratud?
            
         
      (1)  ELT L 338, lk 1.